Man sterf by ontspanningsoord | Maroela Media
Die Klipkruisfontein-oord. Foto: Facebook via City of Tshwane Resorts
'n Man is Sondag by 'n ontspanningsoord in Soshanguve, noord van Pretoria, dood nadat hy glo in 'n swembad geduik en sy kop gestamp het.
Lindela Mashigo, Stad Tshwane se direkteur van mediaskakeling, sê die voorval het omstreeks 10:30 by die Klipkruisfontein-oord gebeur. "Die oorledene het glo in 'n swembad ingeduik en sy kop gestamp. Lewensredders het hom uit die swembad gehaal en probeer om hom weer by te bring, maar hy is later dood verklaar," sê Mashigo.
Die oorledene se familie is daarna in kennis gestel. Mashigo sê daar is berading aan die lewensredders asook ander personeel van die oord gebied.
"Met die vakansieseisoen tans aan die gang, asook die warm temperature reg oor die land, word die stad se fasiliteite ten volle benut. Ons wil ouers en ander gebruikers van ons swembadfasiliteite versoek om die reëls te gehoorsaam en hul samewerking aan lewensredders te gee om sulke tragiese voorvalle te voorkom," sê hy.
"Ons betuig ons innige medelye met die oorledene se naasbestaandes."
Berading aan die lewensredders ook? Imagine die nooddienspersoneel moet na elke voorval berading ontvang. Ek verstaan en simpatiseer met die mense wat dit aanskou het en sy familie.
Ja berading vir Lewensredders ook! Hulle is ook mense met gevoelens en ja elke geval waar hulle 'n pasient verloor is vir hulle net so moeilik! Ja hulle is opgelei vir die werk maar hulle het nog 'n hart! Nee dit is definitief nie belaglik nie!!!!!!! My seun is ook 'n lewensredder en het 'n hart van goud en sy werk is vir hom super belangrik!!!!
in feestyd is daar ook baie nuwe lewensredders wat vir die eerste keer die werk doen… So dis te verstane dat hulle 'n "ontlont-sessie" moet ondergaan net om seker te maak hulle het nie later post trumatiese stres ens nie… ek dink
En stem saam jou Ronel hulle het ook n hart soos almal.My swaer was n brandweerman en in 2000 het hulle hom ver moord terwyl hy aan diens was en sy hulle span wat daai aand saam hom gewerk het en almal by die brandweer stasie het gegaan vir berading maar dis waar mense wil altyd iets se maar weet nie regtig wat hulle se
Hoe maklik praat dié wat nie sulke situasies moet hanteer nie. Dis mense met gevoelens, nie robotte nie. Of is die grootmonde so hardvogtig dat ander se leed hul nie raak nie?